Ինչ վերաբերում է Իսպանիայի վարչապետ Պեդրո Սանչեսին, ապա Կատալոնիայի հետ երկխոսությունը կարգավորելը եղել է նրա նախընտրական խոստումներից մեկը։ Նախկին վարչապետ Ռախոյի կոշտ դիրքորոշումից հետո Սանչեսը խոստացել էր երկխոսություն հաստատել Կատալոնիայի հետ և հարթել իրավիճակը։ Այժմ ինքնավարության նոր պայմանների ամրագրմամբ ու հանրաքվեի անցկացմամբ Իսպանիայի վարչապետը հույս ունի, մի կողմից՝ երկխոսություն հաստատել կատալոնական իշխանությունների հետ և կառուցողական հուն բերել հարաբերությունները, մյուս կողմից՝ առնվազն որոշ ժամանակով կանխել անկախացման նոր շարժումները։